बॉलीवुड एक्टर ने ट्विटर पर की अपील, बोले- सीलमपुर के दोस्तों से दरख्वास्त है हथियार ना...  
जीशान अय्यूब ने किया ट्वीट
सीलमपुर के लोगों से की अपील
जामिया के छात्रों के लिए भी कर चुके हैं ट्वीट
नागरिकता संशोधन कानून (Citizenship Amendment Act) के खिलाफ जामिया के बाद पूर्वी दिल्ली के सीलमपुर इलाके में भी जमकर बवाल हुआ. बॉलीवुड एक्टर जीशान अय्यूब (Zeeshan Ayyub) लगातार ट्विटर पर एक्टिव हैं और जामिया के छात्रों के साथ अपना समर्थन तो जता ही चुके हैं. अब जीशान अय्यूब ने अपने ट्विटर एकाउंट से ट्वीट किया है सीलमपुर के लोगों से अपील की है कि वह हिंसा का रास्ता न अपनाएं और इससे किसी का भला नहीं होने वाला है. जीशान अय्यूब (Zeeshan Ayyub)  का यह ट्वीट खूब पढ़ा जा रहा है.

सीलमपुर के दोस्तों से दरखास्त है कि हथियार ना उठाएँ। वो जो चाहते हैं, आप उसे ही पूरा कर रहे हैं। याद रखिए, लड़ाई अहिंसा की है, हथियार ना उठाएँ।violence से आज तक किसी का भला नहीं हुआ।
बॉलीवुड एक्टर जीशान अय्यूब (Zeeshan Ayyub)  ने सीलमपुर के लोगों से अपील की है और लिखा हैः 'सीलमपुर के दोस्तों से दरखास्त है कि हथियार ना उठाएं. वो जो चाहते हैं, आप उसे ही पूरा कर रहे हैं. याद रखिए, लड़ाई अहिंसा की है, हथियार ना उठाएं. हिंसा से आज तक किसी का भला नहीं हुआ.'
नागरिकता कानून (CAA) के खिलाफ प्रदर्शन करने के लिए करीब 2,000 लोग इकट्ठा हुए थे. भीड़ ने सीलमपुर टी पॉइंट से जाफराबाद टी प्वाइंट के बीच पथराव किया. प्रदर्शनकारियों ने इस दौरान पुलिस चौकी को भी आग के हवाले कर दिया. कई बसों में तोड़फोड़ भी की. इसमें कई पुलिसकर्मी घायल हो गए. पूरे इलाके में फोर्स तैनात कर दी गई है. बवाल होने के बाद वेलकम, जाफराबाद, मौजपुर-बाबरपुर मेट्रो स्टेशनों के प्रवेश और निकास द्वार बंद कर दिए गए हैं.